אמקור

אַמקוֹר בע"מ היא חברה ישראלית שעסקה בייצור ושיווק מגוון רחב של מכשירי חשמל ביתיים, כולל: מקררים, מזגנים, דודי שמש, מכונות כביסה, תנורי אפייה, מקלטי רדיו ומכשירי טלוויזיה. המותג "אמקור" נמצא מאז 2001 בבעלות תדיראן הולדינגס, העוסקת בין השאר בייבוא מקררים, תחת המותג "אמקור", המיוצרים מחוץ לישראל. חברת "אמקור בע"מ" ממשיכה לפועל כחברה העוסקת בייזום, הקמה וניהול של נדל"ן מניב בישראל. ייצור דודי שמש נמשך תחת חברה בבעלות נפרדת, בשם "אמקור דודי שמש בע"מ". החברה הוקמה בשנת 1949 על ידי שותפות של חברת "הארגז" וחברת "אמפא". המפעל הראשון של החברה שכן בשכונת ביצרון בתל אביב בניהולו של עמרם כהן. המפעל השתמש בידע ומנועי מקררים שנרכשו מחברת "פילקו" מארצות הברית. בהמשך השקיע איש העסקים האמריקאי סטיב שלום בחברה, והבעלות הייתה בשלושה חלקים שווים יחד עם חברת "הארגז" וחברת "אמפא". בסוף שנות ה-50 המפעל הגיע לכושר ייצור של 25,000 מקררים בשנה שנמכרו בישראל וב-25 ארצות בעולם. חברת "אמפא" הקימה מערך של טכנאי שירות למוצרי אמקור והייתה המפיצה הבלעדית של המוצרים. בתחילת שנות ה-60 החלה לייצר גם מזגנים ומכונות כביסה, על פי ידע צרפתי. בשנת 1967 מונה אורי ברנשטיין למנכ"ל החברה, ושימש בתפקיד זה עד שנת 1998. בסוף שנות ה-60 נכנסה לתחום האנרגיה הסולארית, ייצור דודי שמש וקולטי שמש. מוצרים אלו שווקו בהצלחה גם מחוץ לישראל, בארצות דרום אירופה (בעיקר יוון ואיטליה) ובדרום אפריקה. בשנות ה-80 הרחיבה החברה את פעילותה, החלה לייצר גם מדיחי כלים, הקימה הוצאת ספרים בשם "אמהד" והחזיקה בחברת "אורדע" לייצור משחקי קופסה. ב-1987 גם חנכה מפעל אלקטרוניקה שיצר מוצרים בתחומי הציוד הרפואי והגרפיקה הממוחשבת. בשנת 1988 נקלעה החברה לקשיי נזילות עקב התחרות הגוברת עם מוצרים מיובאים והתחרות הגוברת מול מפעל המקררים של תדיראן, שהוקם מספר שנים קודם, עקב כך מכרה שני מגרשים שהיו ברשותה. עם זאת בשנת 1991 הוכרזה "אמקור" כמונופול בתחום המקררים, על ידי הממונה על ההגבלים העסקיים, עקב נתח השוק הגדול שלה (שיעור המכס הגבוה הגן עליה מפני יבוא, ולמעשה רק תדיראן הייתה המתחרה העיקרית שלה). בסוף שנות ה-90 קבוצת אמקור העסיקה 950 עובדים וכללה בנוסף למפעל המקררים עוד 4 מפעלים: מפעל למזגנים, דודי חשמל, דודי שמש וקולטי שמש בבית שמש, מפעל למנועים חשמליים בירושלים, מפעל למערכות טיהור אוויר ויוניזציה בחולון ומפעל מקלחונים ואביזרים לאמבטיה ברחובות. קבוצת אמקור נקלעה למשבר עקב פתיחת השוק ליבוא מתחרה וביטול מכסי מגן לתוצרת הארץ. היא החלה למכור, לסגור חלק מהפעילות ולהעביר את הייצור מחוץ לישראל. בשנת 1998 הגיעו חובות אמקור לעשרות מיליוני שקלים, והוחל בתוכנית הבראה שכללה פיטורי 250 מבין 950 עובדיה ומימוש הנדל"ן של החברה. ואף הוגשה בקשה לפירוק החברה. באותה עת ניסה איש העסקים שלמה אייזנברג לרכוש את החברה, אך חלק מבעלי המניות התנגדו למכירה. בשנת 2000 נסגר מפעל אמקור בתל אביב והחברה מכרה מקררים מיובאים המיוצרים על ידי קבלני משנה, חלקם תוצרת ארצות הברית. בנוסף הקימה מפעל מזגנים בסין. פעילות המזגנים נוהלה באמצעות חברת נפרדת בשם "אמקור אינטרנשיונל". באפריל 2001 הוקמה קבוצת "תדיראן-אמפא" על ידי מיזוג פעילויות של "תדיראן מוצרי צריכה", "אמקור" ו"אמפא שירות", לקבוצה אחת שעוסקת בייצור, יבוא ושיווק של מקררים, מוצרי חשמל ואלקטרוניקה ביתיים, ושירות למזגנים, מקררים ומוצרי חשמל. באותה עת, "תדיראן-אמפא" הייתה בבעלות "נחושתן השקעות" (50%), שבשליטת אנשי העסקים לוי קושניר ואורי קויאטק, וחברת אמפא (50%) שבשליטת אשר ושלומי פוגל. "תדיראן מוצרי צריכה" הייתה בבעלות "נחושתן השקעות" (42%) וחברת מיזוג האוויר העולמית קרייר (Carrier) שהחזיקה ב-58% מהמניות, אותם רכשו בשנת 1999 מקונצרן "כור". "תדיראן מוצרי צריכה" עסקה בעיקר בפיתוח, ייצור, ייבוא ושיווק מזגנים, וכן פיתוח וייצור מקררים (בקבלנות משנה ל"תדיראן-אמפא" במפעל המקררים בעפולה). בשנת 2005 חזר חלק מהייצור של מקררי אמקור לישראל, למפעל המקררים בעפולה, שבמקור ייצר את מקררי תדיראן, שהייתה המתחרה העיקרית של אמקור. המפעל שבאותה עת העסיק 25 עובדים קלט 40 עובדים נוספים. "תדיראן-אמפא" הרחיבה אותו בהשקעה של 3 מיליון דולר והוא ייצר מקררים תחת שני המותגים "אמקור" ו"תדיראן". בשנת 2006 רכשה המתחרה, חברת "קריסטל מוצרי צריכה", את הפעילות והמלאי של חברת "תדיראן-אמפא" בתחום מוצרי החשמל הלבנים, תמורת 75 מיליון ש"ח. בנוסף מוזגה פעילות "שירות קריסטל" לתוך "תדיראן-אמפא" שהפכה לחברת שירות ותיקון למזגנים ומוצרי חשמל בלבד. בשנת 2009 רכשה "קריסטל" גם את "תדיראן מוצרי צריכה" תמורת 16 מיליון שקל מתאגיד קרייר (שהחזיקה אז במלוא הבעלות). במסגרת העסקה הפכה קריסטל, באמצעות תדיראן, למפיצה הבלעדית של מזגני תדיראן, קרייר וטושיבה בישראל. פעילות ייצור המזגנים של החברה הייתה אמורה לעבור ממפעל תדיראן בעפולה לסין, אך בסופו של דבר נשארה בישראל. בשנת 2011 שינתה חברת "קריסטל מוצרי צריכה" את שמה ל"תדיראן הולדינגס בע"מ", אך המשיכה לשווק מקררים תחת המותג אמקור. בשנת 2012 עבר מפעל אמקור דודי שמש לאזור התעשייה מישור אדומים, לאחר שקודם נמכר לקבוצת משקיעים. בשנת 2013 נסגר מפעל המקררים בעפולה עקב עלויות הייצור הגבוהות, ומקררי "אמקור" מיובאים על ידי תדיראן הולדינגס. לאחר מכירת פעילות הייצור שלה נותרה אמקור עם הנדל"ן שלה, שכללו את שטח המפעלים שלה לשעבר בשכונת ביצרון בתל אביב ובהרצליה. אמקור מכרה את שטח המפעל בתל אביב, בסוף שנת 2000 לחברת "רד בינת נכסים" מקבוצת רד-בינת, לטובת הקמת מתחם משרדים להיי-טק, אך הרכישה בוטלה בעקבות ההאטה בענף. ב-2004 אישרה הוועדה המקומית לתכנון ולבנייה בתל אביב המרת חלק מזכויות הבנייה במתחם ממשרדים למגורים. בשנת 2005 נכנסה חברת ג'ורדאש ישראל של האחים נקש לבעלות ב"אמפא", חברת האם של "אמקור", כולל פעילות הנדל"ן. במתחם בתל אביב הוקם פרויקט שכלל שלושה שלבים: בשלב א' הוקם בניין משרדים בן 7 קומות על שטח של 20 אלף מ"ר שהושכר לאסותא ולמכבי שירותי בריאות, בשלב ב' הוקם פרויקט מגדלי המגורים "סנטרל פארק", שני מגדלים בני כ-30 קומות, ומגדל אמפא בשלב ג'. בספטמבר 2014, גייסה אמקור 170 מיליון שקל בהנפקת איגרות חוב בבורסה לניירות ערך בתל אביב. בשנת 2017 נאלצה אמקור לשלם פיצוי של 8 מיליון שקל לרוכשי דירות ב"מגדלי סנטרל פארק", לאחר שלא גילתה לחברי קבוצת הרכישה שניהלה את הפרויקט, כי בכוונתה לחבר את החניון שלהם לחניוני מכבי-אסותא ומגדל אמפא. חברת אמקור פעלה, בנוסף למקררים, בתחומים נוספים באמצעות מספר חברות בנות, בהן: "אמרון" - מפעל למוצרי טיהור אוויר ויוניזציה. המפעל הוקם בשנת 1952, במקור כמפעל להרכבת מקלטי רדיו של חברת "אמרון" מארצות הברית ברחוב שנקר באזור התעשייה של הרצליה. בשנת 1959 השיקה לראשונה בישראל רדיו טרנזיסטור בשם "אמרונית" (עד אז ייצרה מקלטי רדיו עם מגבר מנורות). במאי 1986 הוקם במפעל פס ייצור למכשיר נייד לזיהוי קרינה גרעינית, בעקבות אסון צ'רנוביל. בשנת 1988 הוקם במפעל אמרון קו ייצור למכשירי טלוויזיה, באמצעות ידע ורכיבים שנרכשו מחברת שניידר בגרמניה. בשנת 1998 חתמה החברה על הסכם שיווק למוצרי טיהור אוויר עם חברת תמי 4 אך שנה אחר כך נסגר המפעל, המבנה נהרס והמגרש נמכר. "פליז אמקור" - מפעל ליציקות אלומיניום ופליז ששכן במתחם "אמקור" בחולון. המפעל יצר מסחטות מיץ, מכונות אספרסו, מטחנות ומוצרים נוספים. בשנת 1999 המפעל נהרס והמגרש נמכר. "אמאץ, חברת אמקור לאמאיל וצפוי" - המפעל הוקם בשנת 1953, כמפעל עזר למפעל המקררים, לשם צפוי גוף המקרר באמייל. בשנות ה-60 החל לייצר כלי בית ומטבח מאמייל. בסוף שנות ה-60 החל לייצר גם דודי שמש וקולטי שמש. "רדמונד אמקור" - מפעל למנועים חשמליים שהיה ממוקם ברחוב אהליאב בשכונת רוממה בירושלים והוקם בסוף שנות ה-50. המפעל מוזג עם מפעל "מנועי גלאון" של קיבוץ גלאון הנמצא ליד קריית גת בשנת 1999, החברה הממוזגת קיבלה את השם גל-רד (גלאון - רדמונד) והמפעל בירושלים נסגר. בשנת 2000 הועבר הייצור למפעל שהוקם בסין. שטח המפעל, שנמכר ב-1999 תמורת כ-32 מיליון ש"ח, נמכר שוב ב-2013 תמורת כ-140 מיליון ש"ח, ליזם שבנה במקום שכונת מגורים לציבור החרדי. "אמנור אמקור" - מפעל למזגנים מפוצלים שהיה ממוקם בבית שמש. בשנת 1999 חברת "פרג", שנשלטה על ידי קבוצת שיכון ובינוי, הקימה מיזם משותף עם אמקור, בו מוזגה פעילות הייצור ופעילות השיווק של המזגנים של שתי החברות, שכללה מזגנים מפוצלים רצפתיים ועיליים ומזגנים מיני מרכזיים. במסגרת ההסכם נסגר מפעל "אמנור אמקור" ועובדיו פוטרו. פעילות הייצור המשותפת התבצעה במפעל פרג באזור התעשייה עטרות בירושלים. שיכון ובינוי רכשה את השליטה בחברה בסוף שנת 1998. ב-2004 רכשה "פרג" גם את מפעל המזגנים "עצמה" של קיבוץ עין צורים. מפעל "פרג" נסגר ב-2007 והחברה הפכה לשלד בורסאי. השטח בן 30 הדונם, שעליו היה ממוקם מפעל "אמנור אמקור" בבית שמש ליד תחנת הרכבת, נמכר בכ-4 מיליון דולר לאחים יהודה ורוני נפתלי שהקימו עליו מרכז קניות של רשת "ביג" שבבעלותם. "אוניטרול אמקור" - מפעל למקלחונים ואביזרים לאמבטיה שהיה ממוקם ברחובות והוקם בשם "אוניטרול" בשנת 1966 על ידי ג'רום קניג. המפעל נרכש על ידי "אמקור" בשנת 1981. בשנת 2000 המפעל נסגר והמגרש נמכר תמורת 5.6 מיליון דולר. "אמקור אנרגיות סולריות" - מפעל לייצור דודי חשמל, דודי שמש וקולטי שמש, החברה הוקמה בשנת 2000 כמיזוג של קו מוצרי האנרגיה הסולארית (דודים סולאריים וחשמליים וקולטי שמש) של מפעל "אמנור אמקור" ופעילות דומה של חברת אשטרום. חברת "אשטרום" הייתה בעלת השליטה בחברה המשותפת שנמכרה לאחר מספר שנים למשקיעים פרטיים. בנוסף החזיקה בחברות בנות בארצות הברית ובאירופה שעסקו בשיווק מוצרי החברה מחוץ לישראל. מדיה וקבצים בנושא אמקור בוויקישיתוף אתר האינטרנט הרשמי של אמקור אמקור בע"מ באתר מאיה (הודעות לבורסה) האתר הרשמי של אמקור אנרגיות סולריות אריק איינשטיין בפרסומת לאמקור משנות ה-60, ששודרה במסגרת יומני כרמל ייצור מזגנים במפעל אמקור, סרטי גבע (בצרפתית), 1958 (התחלה 5:52) פרסומת למקלטי רדיו מתוצרת אמקור-אמרון, באתר ארכיון הסרטים הישראלי בסינמטק ירושלים, 1963 דירקטוריון אמקור ימנה לראשונה לאחר שנים רבות מנכ"ל יחיד לחברה, באתר גלובס, 27 בינואר 1998 אביב לוי, ‏דירוג שקיבלה חברת הנדל"ן אמקור לקראת גיוס חושף כי שווי נכסיה מגיע ל-1.6 מיליארד שקל, באתר גלובס, 27 בפברואר 2019 מפת תל אביב והסביבה שנערכה בשנת 1958 והודפסה ב- 1960 ע"י מחלקת המדידות, עם ציון מיקום 'בית חרושת אמקור' (מס' 384 במפתח), באתר הספרייה הלאומית, אוסף המפות ע"ש ערן לאור הונחה אבן פינה לביח"ר למקררים חשמליים, על המשמר, 21 בנובמבר 1949 שלמה אייזנברג מזהה הזדמנות באמקור, באתר גלובס, 21 ביוני 1998 שירות לחצי מיליון אזרחים, דבר, 3 באוקטובר 1958 אמפ"א הנהיגה שירות ניידות למקרים דחופים, דבר, 6 באפריל 1971 אמפא מסתערת על שיפור השרות ללקוחותיה, דבר, 10 בינואר 1975 אמקור משתף את הציבור ברווחיו, חרות, 18 בינואר 1961 מה חדש בשוק?, חרות, 14 בדצמבר 1961 הקניות מקדימות את הפרסום והגל הראשון של מכונת כביסה אזל, מעריב, 4 ביוני 1964 "אמקור" 'מגדיל ההשקעות בניצול אנרגית השמש, דבר, 22 במרץ 1979 אמקור עוד לא מוכרת מקררים לאסקימוסים, אבל היא מוכרת קולטי שמש ליוונים, חדשות, 30 בינואר 1985 צחי נגה, אמקור תמכור ביוון ודרום־אפויקה אלפי קולטי־שמש, חדשות, 19 בפברואר 1987 עדנה ארידור, אמקור מגדילה השקעותיה במו" פ, חדשות, 8 ביולי 1985 צחי נגה, אמקור זה לא רק מקררים, חדשות, 7 באפריל 1987 נווית זומר, נו פרוסט, או, חדשות, 26 באפריל 1988 מילאו את המקרר, חדשות, 23 באוקטובר 1989 נווית זומר, אמקור, סנפרוסט וכרמל מזרחי הוכרזו כמונופולים, חדשות, 19 במרץ 1991 אמקור בסכנת קיפאון, באתר גלובס, 6 במאי 1998 מנכ"ל אמקור: החברה תמכור נדל"ן והבעלים יזרימו כספים בשל הקשיים, באתר גלובס, 27 במאי 1998 יצחק דנון, ‏נדחתה הבקשה לפרק את אמקור - מאחר שהוגשה שלא על פי הנהלים, באתר גלובס, 29 ביוני 1998 שי שלו, ‏שלמה אייזנברג מזהה הזדמנות באמקור, באתר גלובס, 21 ביוני 1998 מיכל רוה ויצחק דנון, ‏אביטל: "גם מבחינת אייזנברג, הכוונה היא להמשיך את פעילות אמקור כעסק חי", באתר גלובס, 22 ביוני 1998 שי שלו, ‏רוכשי אמפא ימנעו מאייזנברג להשיג את השליטה באמקור, באתר גלובס, 6 ביולי 1998 שי שלו, ‏אייזנברג: אני לא מאמין שאמפא תיסוג מהסכמות שהושגו, באתר גלובס, 6 ביולי 1998 אלעזר לוין, ‏מפעל אמקור עובר מת"א לעמק האלה, באתר גלובס, 2 בינואר 2000 אמקור מקימה מפעל נוסף בסין, באתר גלובס, 11 בנובמבר 2000 שרון שפורר, אמקור הסתבכה עם הבנק הגדול בצרפת: BNP תובע מהחברה להחזיר הלוואה של 45 מיליון שקל, באתר TheMarker‏, 25 ביולי 2010 יורם גביזון, באלקו הוא הצליח יותר, באתר הארץ, 8 בספטמבר 2003 הפסד של 44 מ' ש' לתדיראן-אמפא ב-2002; הבעלים נדרשים להזרים הון, באתר גלובס, 14 באפריל 2003 תדיראן-אמפא מחזירה את המותג אמקור למוצרי החשמל הלבנים, באתר גלובס, 18 בינואר 2005 אורה קורן, תדיראן אמפא תקלוט 80 עובדים בעפולה, באתר הארץ, 19 בינואר 2005 קריסטל רוכשת את הפעילות והמלאי של תדיראן אמפא ב-75 מיליון שקל, באתר גלובס, 23 באוגוסט 2006 אורה קורן, קריסטל רכשה את תדיראן מוצרי צריכה ב-16 מיליון שקל; עד 140 עובדים יפוטרו, באתר TheMarker‏, 9 באוקטובר 2009 אורה קורן, מפעל אמקור דודי שמש יועתק למעלה אדומים, באתר TheMarker‏, 1 במאי 2012 אורה קורן, מפעל אמקור ההיסטורי נסגר - המותג לא ייוצר בישראל, באתר TheMarker‏, 23 במאי 2013 ליאור כגן, המשבר בהיי-טק ממשיך להכות בנדל"ן: רד בינת ביטלה רכישת מתחם בתל אביב ב-40 מ' ד', באתר TheMarker‏, 21 בפברואר 2001 המקומית בתל אביב אישרה 25 קומות למגורים במקום 45 אלף מ"ר משרדים במתחם אמקור, באתר TheMarker‏, 22 בפברואר 2004 יורם גביזון, משפחת נקש משקיעה 15 מיליון דולר בנדל"ן של אמפא, באתר TheMarker‏, 23 באוגוסט 2004 טל חזן, ‏אמפא נדל"ן: "נבנה את בניין המשרדים המפואר בת"א", באתר גלובס, 15 ביולי 2010 שירות גלובס, ‏אמקור מקבוצת אמפא גייסה 170 מיליון שקל בהנפקת אג"ח, באתר גלובס, 23 בספטמבר 2014 שלומית צור, ‏אמקור תשלם 8 מ' ש' ל-326 רוכשי דירות ב"מגדלי סנטרל פארק", באתר גלובס, 4 ביולי 2017 חברות־בת, חדשות, 26 באפריל 1988 מקלט טרנסיםטורים מתוצרת הארץ, מעריב, 14 באפריל 1959 צחי נגה, אירופה מחפשת דליפות גרעיניות עם אמקור, חדשות, 7 במאי 1986 עתי"ם, הכור דולף ומצפצף, חדשות, 18 באוקטובר 1985 נווית זומר, אמקור: הסכם עם חב׳ שניידר, חדשות, 31 במרץ 1988 מטהרי המים תמי 4 נכנסת לתחום מטהרי אוויר, באתר גלובס, 23 בפברואר 1998 אמקור מכרה ל"יהודה יבוא וייצוא" את מגרש "פליז" בחולון ב-5 מיליון דולר, באתר גלובס, 29 בדצמבר 1999 אמפא מקימה, על המשמר, 23 באוקטובר 1963 מוצרי אמאיל חדשים דוד כביסה צבעוני להרתחת חיתולים, תבניות למקרר ותנור וקומקום בעל ידית בקליט, למרחב, 26 בנובמבר 1961 מפעל אמקור אמאץ בשרות עקרת הבית, הַבֹּקֶר, 11 בספטמבר 1962 אמאץ אמקור - מערכות שמש, מעריב, 31 במרץ 1987 עובדי רדמונד-אמקור מתבצרים במפעל: דורשים לשפר הפיצויים על פיטוריהם, באתר גלובס, 28 ביוני 1999 שלומית צור, ‏יזם חרדי רכש את מתחם אמקור בירושלים ב-140 מיליון שקל, באתר גלובס, 25 באפריל 2013 זהבה דברת, ‏מנכ"ל אמקור-פרג, חיים שולמן: צפוי גידול של 15% במכירת מזגנים בעונת הקיץ, באתר גלובס, 24 ביוני 1999 זהבה דברת, ‏מיזוג בין מפעלי המזגנים של אמקור ופרג; אמקור סוגרת את המפעל בבית שמש, באתר גלובס, 21 במרץ 1999 פרג - שו"ב רכשה %37 נוספים מההון, באתר גלובס, 11 בנובמבר 1998 אבי שאולי , ‏השלד הבורסאי פרג זינק היום ב-54.6% - האם הוא קם לתחייה?, באתר גלובס, 29 במאי 2009 אמפא והאחים נפתלי ירכשו את מתחם אמקור בבית-שמש ב-4 מיליון דולר, באתר גלובס, 10 בינואר 1999 רפאל אלדור, האביזר הקטן של העולה החדש, מעריב, 18 במרץ 1966 "אמקור"רכש השליטה ב"אוניטדול", דבר, 29 בדצמבר 1981 אמפא ופלגי-טל קנו את מתחם אמקור ברחובות בכ-5.6 מיליון דולר, באתר גלובס, 24 בספטמבר 2000 אשטרום תעשיות - חברה משותפת עם אמקור-אמנור, באתר גלובס, 12 ביולי 2000